《县斋秋怀》
宋代·程公许

古人日以远，古心谁与共。
陈编如有觌，整袂神自竦。
书短疲众喧，夜永息群动。
赖此一炷膏，假我数行诵。
古今费探讨，心力老宾送。
世味久已空，余业此偏重。
岁晚偿得间，只愿收册拥。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。